

**REPUBLIKA HRVATSKA**

**KARLOVAČKA ŽUPANIJA**



 **OPĆINA KAMANJE**

 **OPĆINSKO VIJEĆE**

KLASA: 023-01/21-01/03

UR.BROJ: 2133-18-01-22-07

U Kamanju, 30.08.2022. godine

**PREDMET: ZAPISNIK SA 7. SJEDNICE OPĆINSKOG VIJEĆA OPĆINE KAMANJE**

Sjednica je započela u 19:00 sati u prostorima vijećnice Općine Kamanje.

Sjednici su nazočili: Ivan Lukunić, Josip Ribarić, Kristina Novosel, Dragutin Ivančić, Stjepan Maršić

Nenazočni: Ana Ladika, Ružica Brgan

Od predstavnika izvršne vlasti:

* načelnik Općine Kamanje Damir Mateljan

Ostali nazočni: Jan Ivančić, Petra Divković, Ana Colarić

Zapisničar: Anita Matešić Štajcer

Utvrđuje se da je prisutno 5, od ukupno 7 vijećnika, te je utvrđen kvorum za donošenje odluka.

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne te posebno članove Savjeta mladih koji su se priključili sjednici Općinskog vijeća.

Predlaže slijedeći:

**DNEVNI RED:**

1. Aktualni sat
2. Realizacija točaka i prihvaćanje zapisnika sa 6. sjednice Općinskog vijeća
3. Prijedlog Pravilnika o stipendiranju učenika i studenata s područja Općine Kamanje
4. Prijedlog odluke o donošenju Polugodišnjeg izvještaja o izvršenju proračuna Općine Kamanje za 2022. godinu
5. Prijedlog Odluke o prihvaćanju Izvješća o radu načelnika za razdoblje od 01.01. – 30.06.2022. godine
6. Prijedlog II. Izmjena i dopuna Proračuna Općine Kamanje
7. Prijedlog zaključka o organizaciji manifestacije Dani Općine Kamanje za 2022. godinu
8. Prijedlog Izmjena i dopuna Godišnjeg plana davanja koncesije za 2022. godinu
9. Prijedlog Izmjena i dopuna Srednjoročnog (trogodišnjeg) plana davanja koncesija u razdoblju od 2020. do 2023. godine
10. Prijedlog Odluke o provedbi posebnih mjera sprječavanja odbacivanja otpada na području Općine Kamanje
11. Zaključak o davanju suglasnosti za upis djece u Dječji vrtić Kamanje za pedagošku 2022./2023. godinu
12. Odluka o poništenju Odluke o raspisivanju izbora za članove vijeća mjesnih odbora na području Općine Kamanje
13. Odluka o raspisivanju novih izbora za članove vijeća mjesnih odbora na području Općine Kamanje

Načelnik Damir Mateljan predložio je proširenje Dnevnog reda pa se isti nadopunjuje točkom 14. koja glasi:

1. Donošenje Odluke o dodjeli Zahvalnice DVD-u Kamanje povodom 90-te obljetnice postojanja Društva

Predloženi dnevni red sa proširenjem dan je na glasanje te je jednoglasno, sa 5 glasova „ZA“ prihvaćen.

**Ad1) Aktualni sat**

Gospodin Ribarić postavio je pitanje da li postoji mogućnost za još jedan obilazak muličara, odnosno košnje na području Petrinskog Kuta na što je načelnik odgovorio da ukoliko bude mogućnosti da će se još jedna košenja izvršiti, ali da trenutno imamo jednu veliku obavezu, a to je popraviti ogradu kod špilje Vrlovke koja se je urušila i koja je postala opasna za posjetioce te ju je nužno sanirati. Sa obzirom da Županija nema izvođača koji bi to jeftinije odradio predložili su da nam plate 10.000 kn za potrebnu drvenu građu te bi naš komunalni odjel obavio popravak te ograde. Ograda mora biti do Dana općine odnosno do četvrtka uređena s obzirom da se u četvrtak, 8. rujna, odvija događanje od strane Ureda za međugraničnu suradnju koji je donio odluku da upravo naš projekat MISTERION predstavi kao primjer dobre prakse u suradnji između Hrvatske i Slovenije. U četvrtak lokalitet spilje posjećuje otprilike 130 ljudi iz Hrvatske i Slovenije uključujući ministricu Ministarstva regionalnog razvoja RH i ministra Regionalnog razvoja Republike Slovenije, tako da do tada to trebamo riješiti Gospodin Lukunić je rekao da je bilo u planu proći još jednom sva sela muličarom, nešto se je čak i počelo odrađivati kao gore prema Brlogu nešto na Reštovu. A ako bude vremena i mogućnosti odraditi ćemo i ostala sela. Gospodin Ribarić pitao je i da li će se kućica koja je na lokalitetu špilje seliti natrag na trg te ponudio pomoć oko organizacije viličara na što je načelnik odgovorio da će kućica najvjerojatnije ostati na lokalitetu špilje sa obzirom da se vrše aktivnosti iz te kućice. Načelnik je objasnio kako smo napravili grešku, što nije zlonamjerno, kada smo kućicu posudili u Žakanje gdje je kućica radi transporta zadobila oštećenja. Sada smo i mi uvidjeli da to nije objekat koji se posuđuje radi problema u transportu.

Načelnik je spomenuo da ukoliko postoji potreba da se za udruge, za Dane općine mogu od strane TZP Kupa mogu nabaviti štandovi. Gosp. Lukunić je rekao kako tu postoji mali problem jer se roba kod transporta potrga pa dolazi do neugodnosti i smatra da mi imamo dovoljno svoje robe s kojom se možemo „pokriti“.

Kristina Novosel osvrnula se na nepravilna parkiranja kod vatrogasnog doma u Kamanju jer često dolazi do „nezgodnih“ situacija na cesti za Mali Vrh, ali je uočila da i osobe iz tog naselja na tom mjestu parkiraju. Načelnik je rekao kako su takve stvari kultura vozača i kako mi nemamo prometnika koji bi mogao pisati kazne, a ono što smo mogli napraviti smo napravili, a to je postavljanje znakova i pregrada, a koliko to netko poštuje je osobna stvar.

Gosp. Maršić postavio je pitanje vezano za industrijsku zonu i pitanje pristupne ceste, koja je u lošem stanju, da li se ona namjerava sanirati, proširiti. Smatra da svojim strojem možemo veliki dio sami odraditi i napraviti pripremu za obnovu te ceste. Gosp. Maršić pita zašto se cesta ne uredi, da li postoji neka odbojnost prema industriji u Kamanju, smatra da je mnogo ljudi otišlo iz Kamanja i da će se to događati i dalje i da će i sami poduzetnici „zatvoriti sve“ i otići negdje drugdje, ne zna koji je glavni razlog da se ne pristupi uređenju te ceste. Smatra da se za neke stvari ima previše novaca, a za neke bitne stvari se nema i kada se ta cesta misli rješavati.

Načelnik je rekao da se program izgradnje komunalne infrastrukture donosio početkom godine kada u toj zoni nije bilo industrije i zato ta cesta nije ušla u program. U program su se stavile ceste koje su dogovorene prije, a to su cesta prema Brlog Gradu i cesta Kamanje - Priselci . Za te ceste su raspisani i natječaji. Što se tiče ceste prema industrijskoj zoni na Orljakovu ona nije „ispala niti iz želja niti iz potrebe“ pogotovo sada kada se tamo otvara pogon te je potrebno napraviti troškovnik i plan i treba ju uvrstiti u proračun iduće godine s obzirom da ove godine nisu osigurana sredstva za tu cestu. Što se tiče vlastitog angažmana, načelnik se slaže da je potrebno vidjeti što mi možemo napraviti sami i da li možemo ove godine napraviti određene pripreme svojim strojevima, tako da se već ove godine kada se završi sa cestama koje su u planu da vidimo da se krene i sa sanacijom te ceste.

Načelnik se nadovezao i na investiciju koja je nedavno odrađena i za koju je također trebalo dosta vremena da se iznađu sredstva, a to je škarpa na groblju u Reštovu gdje smo uspjeli uštedjeti dio novaca jer je dio poslova odrađen od strane Vlastitog pogona. Jednako tako se može odraditi i cesta koju traži gosp. Maršić, ali ove godine neće biti dovoljno novaca za asfaltirane te ceste. Znači, nije se odustalo od te ceste nego jednostavno prije nije postojala potreba, tako smo riješili i vodovod za tu zonu, a kada bude mogućnost riješiti će se i cesta.

Gosp.Maršić komentirao je da djelomično može shvatiti načelnikovo obrazloženje, ali u globalu ne. Smatra da naša općina većinu novaca dobije od gospodarstva i smatra da bi gospodarstvo trebalo biti prioritet jer ono drži razvoj ovog kraja i budućnost i da se sve drugo temelji na tome. Smatra da ta industrijska zona nije ništa novo već je ona planirana dugo godina unazad i smatra da sve općine imaju riješene i popunjene industrijske zone, a mi ne možemo napraviti jednu cestu. Misli da je to jedna nepromišljena radnja prema poduzetništvu.

Načelnik je rekao da cijeni stav gosp. Maršića, ali još jednom napominje da prije godinu dana nitko nije dao prijedlog da se ta cesta obnavlja i ovo vijeće nije imalo taj prijedlog na stolu. Kad je dan prijedlog, već je postojala neka formirana financijska konstrukcija koja se nije mogla mijenjati i ponavlja da će se cesta raditi kada uđe u plan i kada se osiguraju sredstva. Isto kao što je napravljena cesta prema zoni Šelebajke i napominje da je gospodarstvo važno za razvoj svake općine, ali prije svega je to broj zaposlenih jer jedini porez kojim se financiraju jedinice lokalne samouprave je porez i prirez na dohodak, a nije do općine gdje joj mještani rade i nije do općine što odlaze raditi u Sloveniju, Njemačku, Austriju… i što ima sve manji broj ljudi koji rade ovdje. To nije problem koji je generirala općina i to nije problem koji općina može riješiti.

Načelnik kaže da ta cesta nije cesta o čijoj se obnovi priča već godinama, već je to cesta o kojoj smo počeli pričati prije par mjeseci. Gosp. Maršić je rekao da ta industrijska zona postoji već dugo vremena.

Načelnik je rekao kako smo industrijsku zonu prvo projektirali prema Šelebajkama i prema njoj je napravljena i cesta, uređivali i nitko nije izrazio želju da se u toj zoni ide u otkup zemljišta, a nemamo sredstva da otkupljujemo unaprijed već kada ćemo imati ozbiljnog ulagača, išlo bi se u otkup. Nadalje, zona na kamenolomu je postavljena prije postojanja Općine Kamanje, a svi dobro znamo koje smo imali probleme sa stanovnicima koji tamo žive i koji su tvrdili da je ta zona tamo nelegalno i koji su bili protiv te zone. Tamo je zvanična zona koja stoji u prostornom planu i mi ćemo tu cestu proširiti, ali prema nekakvim planovima koji se donose na ovom Općinskom vijeću. Ono što možemo ove godine odraditi je ono što možemo sami svojim kapacitetima, a iduće godine da se cesta stavi u plan za asfaltiranje. Gospodin Maršić napominje kako na svakoj sjednici ove godine ponavlja da se ova cesta treba urediti i kako to nije ništa novo. Smatra da se to htjelo, da se imalo volje da se cesta mogla odraditi i ove godine. Smatra da se previše novaca troši za promociju Općine preko Festivala DOK, a premalo za gospodarstvo. Nadovezao se gosp. Lukunić koji je svjestan da je ulaz prema toj cesti problematičan te su i mještani tamo zainteresirani za uređenje ceste koji su voljni i pružiti svoju pomoć oko uređenja, odnosno iskopa, navoza tampona što bi se preko zime uleglo te bi se tijekom iduće godine asfaltiralo. Ali nužno je da prvo cestu pregleda stručna osoba koja će dati smjernice što i na koji način uraditi.

Načelnik je rekao kako je i Općini ta cesta u interesu i da Općina ima tamo svoju parcelu te predlaže da se ove godine cesta isprojektira, da se pozove mjernik, riješe suglasnosti sa vlasnicima i da se asfaltiranje stavi u plan za iduću godinu.

Gosp Maršić načelno se složio s prijedlogom načelnika da se u ovoj godini odrade pripremni radovi.

Gosp. Maršić postavio je pitanje da li je završena procedura izrade II. Izmjena i dopuna Prostornog plana na što je načelnik dao objašnjenje da smo odradili sve što je bilo potrebno, uključujući i javne rasprave, ali se u međuvremenu pojavio problem katastarske granice između općina Kamanja i Žakanja, naime zadnja kuća u Orljakovu, od Ribarića prema dosadašnjem prostornom planu pripada Općini Žakanje, a u katastru je označeno kao dio Općine Kamanje, odnosno pripada naselju Orljakovo, a temeljem zakona granice naselja predstavljaju i granice općina. Prema sadašnjem stanju u katastru, granica naselja Orljakovo ide iza kuće Ribarića, ali o tome ne odlučujemo mi već katastar i gruntovna. Očito je netko u katastru uočio da kuća koja spada u k.o Bubnjarci, a svu infrastrukturu oko nje poput cesta, javne rasvjete, čišćenje snijega i sl. održava općina Kamanje, dok se komunalna naknada plaća općini Žakanje da tu nema logičnosti pa je ta kuća po katastru u naselju Orljakovo. Zakon je tu jasan i potrebno je još taj dio riješiti. Što se tiče konkretnog slučaja za izmjene u prostornom planu za parcele gosp. Maršića, ona u centru Kamanje je maknuta iz „crvene zone“, a parcela na Velikom Vrhu nije mogla biti svrstana u građevinsko područje Na traženoj parceli je već izgrađena kuća i pomoćna zgrada koja je legalizirana i prema kojoj se primjenjuju članci koji reguliraju rekonstrukciju legalnih zgrada u područjima protivne namjene stoga nije potrebno širiti građevinska područja. Također nije moguće širiti građevinska područja na parcelama koje su u katastru označene kao voćnjak, vinograd ili šuma. S obzirom da postoji interes za gradnju i na takvim parcelama, naš prostorni plan je dosta „fleksibilan“ te omogućuje gradnju i na takvim područjima poput objekata za turističku namjenu, objekata za turističku namjenu i sl. Praksa je i takva da kad netko zatraži da se parcela stavi u građevinsko područje, obično se ne stavlja cijela već se u građevinsko područje stavi dio parcele na kojoj se namjerava gradnja.

Gosp. Ivančić zahvalio se u ime mještana naselja Reštovo vezano za izgradnju škarpe na groblju u Reštovu te je rekao kako je potrebno još samo strojem zatrpavanje i poravnanje, malo je sve potrajalo, ali bitno da je završeno. Načelnik smatra da zahvale nisu potrebne s obzirom da su takvi radovi dužnost općine, te je obrazložio da je ta investicija bila skupa, ali smo opet dio troškova uspjeli „zaobići“ jer smo sami odradili svojim strojem dio radova, a dio je odrađen od strane mjesnog odbora. Određena sredstva povučena su i za obnovu crkve za sanaciju šteta od potresa te kada se i to odradi, cijeli kompleks na groblju bi trebao biti riješen i dobiti neki vizual.

Gospodin Lukunić se nadovezao sa prijedlogom da se u plan stavi i uređenje i proširenje groblja u Kamanju Ponestaje nam slobodnih mjesta na postojećem groblju te smatra da je nužno krenuti sa projektom uređenja groblja i predlaže da se taj projekat uvrsti na točku dnevnog reda na idućoj sjednici.

Načelnik je rekao kao je to projekat koji će iziskivati visoka financijska sredstva te je za početak potrebno izraditi projektnu dokumentaciju do razine izdavanja građevinske dozvole kako bi projekat mogli aplicirati na fondove EU., s obzirom da je riječ o vrlo velikoj investiciji. Gosp. Lukunić smatra da će preko natječaja to sve predugo trajati, što bi se moglo odužiti i na dvije godine i boji se da će nam do tada ponestati mjesta za ukop. Što će se dogoditi u slučaju da ponestane mjesta. Načelnik je odgovorio da uvijek postoji rezervno groblje na Reštovu, ali smatra da većina mještana Kamanja već ima postojeća grobna mjesta te u narednih par godina neće biti problema niti na groblju u Kamanju. Redovito pratimo natječaje EU fondova i u dosadašnjim programskim razdobljima nije bilo mogućnosti aplicirati projekt groblja na neki od raspisanih natječaja. Za iduće programsko razdoblje planirani su i natječaji koji će se odnositi na groblja te tu planiramo prijave.

Gosp. Maršić je napomenuo a dosta prati natječaje EU fondova i da sumnja da do sada nije bilo raspisanih natječaja za groblja. Načelnik je odgovorio da do sada nije bilo takvih natječaja, što se može i provjeriti, ali se programiraju za naredno razdoblje.

Nadovezao se gosp. Lukunić koji je rekao da je htio samo ukazati na potrebu da se ta točka uvrsti u dnevni red na nekoj od idućih sjednica.

Predsjednik je zaključio aktualni sat te se prešlo na sljedeću točku dnevnog reda.

**Ad2) Realizacija točaka i prihvaćanje zapisnika sa 6. sjednice Općinskog vijeća**

Nema dopuna ili primjedbi na zapisnik sa 6. sjednice Općinskog vijeća te se prelazi na treću točku dnevnog reda.

**Ad3) Prijedlog Pravilnika o stipendiranju učenika i studenata s područja Općine Kamanje**

Pravilnikom o stipendiranju učenika i studenata na području općine Kamanje, utvrđuju se regulatorni okvir za provedbu postupka stipendiranja, opći uvjeti za dodjelu stipendija, kriteriji za dodjelu stipendija, postupak bodovanja, javni natječaj, sklapanje ugovora, korištenje stipendija, isplata stipendija, kontrola izvršenja ugovornih obveza, registar korisnika stipendije, sustav izvješćivanja, završne odredbe.

Daje se na raspravu ova točka dnevnog reda.

Načelnik je obrazložio da je prije cca mjesec dana održao sastanak sa grupom mladih te su raspravljali o mogućnostima da općina stipendira studente. Napravljena je „inventura“ da se uopće vidi koliko studenata imamo na našem području i u kojem su statusu sa studijima, na kojim su fakultetima i sl. Smisao svega toga je da se okrenemo ka mladima jer ostanak u budućnosti leži na mladima. Stoga se ovom Vijeću predlaže da razmotre pravilnik o stipendiranju koji su dobili u materijalima. Prijedlog pravilnika sastavio je Savjet mladih te su ga dostavili u JUO na što smo mi dodali još određene kriterije i kao takav se sada nalazi pred ovim Vijećem.

S obzirom da smo kao kriterij stavili prosjek ocjena 3,30, studenti vjeruju da po tom kriteriju niti jedan neće imati pravo na stipendiju jer je prosjek previsok. Načelnik predlaže da se detaljnije raspravi o kriterijima i uvjetima predloženima u pravilniku. Također je uzet u obzir i socijalni status studenata kao kriterij jer ni u tome nismo svi jednaki. Jan Ivančić je u ime studenata predložio da se kriterij prosjeka smanji na 3,0 i za deficitarna zanimanja na 2,7, a prosjek učenika srednjih škola dignuti na 4,0. Također je napomenuo kako Županija daje duplo veće iznose stipendija studentima nego učenicima. Načelnik je napomenuo kako po predloženom pravilniku ne stipendiraju se svi učenici nego samo oni koji se školuju za deficitarna zanimanja.

U raspravu se uključio gosp. Lukunić koji je rekao da zatečen ovom točkom jer smatra da je to sada već gotova stvar, smatra da je to stvar o kojoj je potrebno malo duže i kvalitetnije raspraviti. Predlaže da bi možda bilo kvalitetnije ići u stipendiranje zajedno sa poduzetnicima na našem području i da se stipendiraju zanimanja koja fale. Nadovezao se konkretno na Dječji vrtić Kamanje u kojem nemamo teta s našeg područja i troše se velike količine novaca na putovanja s posla i na posao za djelatnike. S obzirom da imamo i veliki broj poduzetnika, svakome fali školovane radne snage pa bi bilo dobro izvidjeti situaciju i prema tome stipendirati učenike.

Gosp. Maršić „pozdravio“ je ovakav prijedlog za sufinanciranje učenika i studenata i smatra da je to neizbježno i neupitno za budućnost našeg kraja, ali podržava i prijedlog Predsjednika vijeća da je trebalo napraviti analizu sa poduzetnicima na našem području koja su to najpotrebnija zanimanja na našem području jer ako ne pripremimo dobro tu odluku izostati će i rezultati. Također smatra da bi i neki poduzetnici mogli sufinancirati stipendije za neka zvanja. Postavlja i pitanje kakve su obveze stipendista po završetku škola, da li je to negdje navedeno u pravilniku, odnosno da li mu se dozvoljava da istog momenta može otići van Hrvatske ili van Općine. Načelnik je obrazložio da predloženi pravilnik načelno definira kriterije za davanje stipendija, a detalje za koja zanimanja, koliko stipendija i slične uvjete donosi povjerenstvo prilikom raspisivanja natječaja. Također napominje da zakonski ne možemo nekome koga smo stipendirali zabranimo da promijeni prebivalište ili ode u inozemstvo. Druga je stvar kada privatna tvrtka daje stipendije pa ugovori sa stipendistom da nakon završenog školovanja mora odraditi određeni period u tvrtci koja ga stipendirala, a na taj način mu je osigurala i radno mjesto. Općina, na žalost, ne može propisati takav uvjet i osiguravati radna mjesta. Jedino što mi možemo je zatražiti od nadležnih institucija da nam se dostave podaci o deficitarnim zanimanjima i da za njih raspišemo natječaje za stipendije. Gosp. Lukunić još jednom napominje kako je važno stipendirati zanimanja koja isključivo nedostaju na području naše općine. Načelnik tvrdi da ovaj predloženi pravilnik upravo to i propisuje, da se stipendiraju učenici i studenti koji se školuju za deficitarna zanimanja. Načelnik predlaže Vijećnicima da predlože na koji način još poboljšati ovaj pravilnik. Gosp. Maršić smatra da je potrebno stvoriti uvjete da ti stipendisti jednog dana ostanu „doma“ , da se pripremi infrastruktura, industrijska zona…gdje budu mogli raditi „sutra“. Gosp. Ivančić izrazio je mišljenje da poduzetnici mogu zadržati svoj kadar ako mu daju dobre uvjete za rad.

Obrazloženje pravilnika dala je pročelnica koja je rekla da pravilnik definira da će Općina dati stipendije učenicima koji se školuju za deficitarna zanimanja, što znači tokarima, zidarima, šveljama i sličnim zanimanjima koja su na listi kao nedostajući kadrovi, prema statistikama HZZ-a, a za studente se bude raspisao natječaj, a prednost će imati oni studenti koji također studiraju za deficitarna zanimanja. Općina kao institucija nema mogućnosti korisnika stipendije obavezati da npr. mora ostati živjeti u Kamanju nakon što završi studij.

Gosp. Ribarić smatra da ne možemo diskriminirati studente koji npr. studiraju stomatologiju zato jer će nakon što završe studij otići raditi i živjeti izvan općine Kamanje.

Načelnik je rekao kako je ovo pravilnik na temelju kojeg mi raspisujemo natječaj, mi definiramo za koja zanimanja ćemo ga raspisati i mi na kraju odlučujemo koga financiramo. Ono što se sada dogovara je to da prisutne mlade ljude pitamo da li na predloženi pravilnik imanju neke primjedbe da on bude još kvalitetniji i to je smisao ove rasprave. Što se tiče uključivanja poduzetnika, županije i HGK ili nekih drugih institucija, oni donose svoje odluke, a odluku kome ćemo dati stipendiju, to donosimo mi je mi raspisujemo natječaj po nekakvim pravilima koja definiramo ovim pravilnikom.

Zaključak je da se u predloženi pravilnik unesu izmjene da se boduje prema ostvarenim ECTS bodovima, da se na temelju prosjeka mature i zadnje godine školovanja omogući studentima prve godine studija da se natječu, da student mora u roku završiti godinu.

Prijedlog je da se osnuje Povjerenstvo za raspisivanje natječaja u sastavu: Josip Ribarić, Stjepan Maršić, Kristina Novosel, Ivan Lukunić i Anita Matešić Štajcer.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 4 glasova ZA i 1 SUZDRŽANIM.

**Utvrđuje se da je donesen sljedeći**

**Pravilnik o stipendiranju učenika i studenata na području općine Kamanje**

Pravilnik o stipendiranju prilaže se uz ovaj Zapisnik.

Prelazi se na sljedeću točku.

Jan Ivančić, Petra Divković i Ana Colarić napuštaju sjednicu.

**Ad4) Prijedlog Odluke o donošenju Polugodišnjeg izvještaja o izvršenju proračuna Općine Kamanje za 2022. godinu**

Temeljem članka 88. stavak 1. Zakona o proračunu (NN 144/21), načelnik podnosi prijedlog polugodišnjeg izvještaja o izvršenju proračuna predstavničkom tijelu najkasnije od 15. rujna tekuće proračunske godine. Prijedlog Polugodišnjeg izvještaja o izvršenju proračuna Općine Kamanje za 2022. godinu izrađen je na temelju Zakona o proračunu (NN 144/21).

Člankom 15. Zakona o proračunu propisano je jedno od ključnih proračunskih načela – načelo transparentnosti. Načelo transparentnosti iznimno je važno zbog uvida javnosti svih zainteresiranih u način trošenja proračunskih sredstava.

Izvještaj o polugodišnjem izvršenju proračuna dala je pročelnica Jedinstvenog upravnog odjela:

Prihodi poslovanja ostvareni su u iznosu od 1.316.773,11 kn što u odnosu na plan predstavlja izvršenje od 22,34 %. Ostvarenje prihoda poslovanja, obzirom na vrste prihoda je slijedeće:

 Prihodi od poreza

U odnosu na ukupno ostvarene prihode i primitke, prihodi od poreza čine udio od 10,81 %.

Ostvareni su u iznosu od 860.033,36 kn, što je manje od planiranog za 62,77 %.

Prihodi od poreza odnose se na slijedeće poreze:

- porez i prirez na dohodak ostvaren je u iznosu od 788.356,54 kn, što čini 34,13 % od ukupnih prihoda od poreza, a odnosi se na:

• Porez i prirez na dohodak od nesamostalnog rada u iznosu od 642.934,27 kn

• Porez i prirez na dohodak od samostalnog rada u iznosu od 41.308,95 kn

• Porez i prirez na dohodak od imovine u iznosu od 27.159,71 kn

• Porez i prirez na dohodak od kapitala u iznosu od 326.563,33 kn

• Porez i prirez na dohodak po godišnjoj prijavi u iznosu od 25.614,98 kn

• Povrat poreza i prireza po godišnjoj prijavi u iznosu od -275.224,70 kn

- porez na imovinu ostvaren je u iznosu od 60.573,81 kn što čini 2,62 % od ukupnih prihoda od poreza, a odnosi se na:

• Porez na imovinu odnosi se na:

• stalni porez na nepokretnu imovinu – 37.674,94 kn (odnosi se na porez na kuće za odmor) i na

• povremeni porez na imovinu – 22.898,87 kn (odnosi se na porez na promet nekretninama)

- Porez na robu i usluge ostvaren je u iznosu od 11.103,01 kn, što čini 0,48 % od

 ukupnih prihoda od poreza, a odnosi se na:

• porez na promet – 11.103,01 kn

 Pomoći iz inozemstva i od subjekata unutar općeg proračuna

U odnosu na ukupno ostvarene prihode i primitke, pomoći čine najveći udio: 3,04 %.

Pomoći su ostvarene u iznosu od 241.578,28 kn, a odnose se na:

• pomoći iz proračuna ostvarene su u iznosu od 216.167,82 kn, a odnosi se na:

a) tekuće pomoći – odnosi se na pomoći iz državnog proračuna; prihoda od dobiti i izvršenih rashoda za povrat poreza na dohodak pomoći JLP(R)S u iznosu od 216.167,82 kn

• Pomoći od izvanproračunskih korisnika u iznosu od 25.410,46 kn, a odnosi se na refundaciju troškova za javne radove u iznosu od 17.470,75 kn i na kapitalnu pomoć od izvan proračunskog korisnika u iznosu od 7.939,71 kn

 Prihodi od imovine

U odnosu na ukupno ostvarene prihode i primitke, prihodi od imovne čine udio od 0,34%.

Prihodi od imovine ostvareni su u iznosu od 27.122,61 kn, a odnose se na:

- Prihodi od financijske imovine ostvareni su u iznosu od 7,48 kn, a odnose se na:

• prihode od kamata na žiro računu u iznosu od 7,48 kn

- Prihodi od nefinancijske imovine ostvareni su u iznosu od 27.122,61 kn, a odnosi se na:

• Naknada za korištenje nefinancijske imovine (javne površine HT) – u iznosu od 19.022,61 kn

• Naknada za ceste u iznosu od 8.100,00 kn

 Prihodi od administrativnih pristojbi, pristojbi po posebnim propisima

U odnosu na ukupno ostvarene prihode i primitke, prihodi od administrativnih pristojbi, pristojbi po posebnim propisima i naknada čine udio od 2,26 %.

Prihodi od administrativnih pristojbi, pristojbi po posebnim propisima i naknada, ostvareni su u iznosu od 111.882,48 kn, a odnose se na:

a) Prihodi po posebnim propisima ostvareno u iznosu od 111.706,29 kn, a odnosi se na:

- vodni doprinos u iznosu od 136,29 kn

- Sredstva s osnove osiguranja štete (Tadej Kanellopelus - stupići kod zgrade Kamanje 97) u iznosu od 2.500,00 kn

- Naknada za čišćenje groblja u iznosu od 7.599,62 kn

- Naknada za ulazak na groblje u iznosu od 400,00 kn

- Povrat stipendije u iznosu od 2.450,00 kn

- Rezervacija grobnog mjesta u iznosu od 5.640,00 kn

b) Komunalni doprinos i naknade ostvareno u iznosu od 67.725,09 kn, a odnosi se na:

- Komunalni doprinos u iznosu od 9.668,46 kn

- Komunalna naknada u iznosu od 58.056,63 kn

c) Prihodi od prodaje proizvoda i robe te pruženih usluga ostvareno u iznosu od 8.600,00 kn, a odnosi se na:

- Prihodi od pruženih usluga u iznosu od 8.600,00 kn (rad kombinirke, čišćenje zaraslih parcela mještana)

Prihodi od prodaje nefinancijske imovine ostvareni su u iznosu od 3.366,00 kn (odnose se na prodaju zemljišta kčbr. 2366/1 Police Pirišće u iznosu od 1.866,00 kn i na kčbr. 2368 Police Piiršće u iznosu od 1.500,00 kn)

Primici od financijske imovine i zaduživanja

U 2022. godini Općina Kamanje zadužiti će se u iznosu od 2.000.000,00 kuna.

Rashodi poslovanja ostvareni su u iznosu od 1.203.568,61 kn, što je za 68,71 % manje od planiranih rashoda poslovanja. Rashodi poslovanja imaju udio od 31,29 % u ukupnim rashodima, a čine ih:

 Rashodi za zaposlene

Rashodi za zaposlene čine udio od 16,27 % u odnosu na rashode poslovanja. Ostvareni su u iznosu od 625.808,91 kn. Rashodi za zaposlene odnose se na:

• Plaće (neto, doprinos za mirovinsko osig. i porez) - 520.256,54 kn ( odnosi se na djelatnice u Jedinstvenom upravnom odjelu u iznosu od 214.204,67 kn, vlastiti pogon 37.783,20 kn, javni radovi 3.622,15 kn i zaposlenici Dječjeg vrtića Kamanje 264.646,52 kn)

• Ostali rashodi u iznosu od 19.709,96 kn

• Doprinos na plaće u iznosu od 85.842,41 kn, a odnosi se na:

- doprinos na plaću – 85.842,41 kn ( odnosi se na djelatnice u Jedinstvenom upravnom odjelu u iznosu od 35.343,76 kn, vlastiti pogon u iznosu od 6.234,24 kn, javni radovi u iznosu od 597,66 kn i zaposlenici Dječjeg vrtića Kamanje u iznosu od 43.666,75 kn)

 Materijalni rashodi

Udio materijalnih rashoda u rashodima poslovanja iznosi 10,49 %. Materijalni rashodi ostvareni su u iznosu od 403.306,06 kn, a odnose se na:

• Naknade troškova zaposlenima u iznosu od 40.702,60 kn odnosi se na troškove na naknadu za prijevoz, za rad na terenu u iznosu od 30.645,60 kn, na ostale naknade troškova zaposlenima (službena putovanja) u iznosu od 9.357,00 kn i na stručno usavršavanje zaposlenika u iznosu od 700,00 kn

• Rashodi za materijal i energiju ostvareni su u iznosu od 151.559,53 kn, a odnosi se na nabavku uredskog materijala u iznosu od 14.327,91 kn, na trošak el.energije u iznosu od 77.914,54 kn, na nabavku materijala za tek. I investicijsko održavanje u iznosu od 25.644,38 kn, na nabavku sitnog inventara ( zastave, vertikalna signalizacija) u iznosu od 3.301,45 kn, na nabavku materijala i sirovine (namirnice, lijekovi Dječji vrtić Kamanje) u iznosu do 28.636,25 kn i na nabavku službene radne odjeće za DV Kamanje u iznosu od 1.735,00 kn

• Rashodi za usluge u iznosu od 193.862,17 kn, a odnosi se na: usluge telefona, pošte u iznosu od 14.985,25 kn, usluge tek.i investicijskog održavanja (održavanje nerazvrstanih cesta, održavane javnih površina, uređenje pješačkih staza, održavane javne rasvjete, održavanje vatrodojave u prostoru vrtića, održavanje površina dječjeg igrališta u iznosu od 64.593,88 kn, usluge promidžbe i informiranja (HRT pristojba) u iznosu od 2.683,13 kn, komunalne usluge (naplata vodnih usluga, naplata komunalnih usluga vode, naplata odvoza smeća, zbrinjavanje komunalnog otpada deponij Ilovac, deratizacija i dezinfekcija prostora izbori, dimnjačarske usluge) u iznosu od 17.348,95 kn, zakupnine i najamnine u iznosu od 475,00 kn, zdravstvene i veterinarske usluge (liječnički pregled Marjan perićak, djelatnici JUO Kamanje, zaposlenici DV Kamanje, usluga centar za zbrinjavanje životinja) u iznosu od 11.311,25 kn, intelektualne i osobne usluge (odvjetničke usluge, geodetske usluge) u iznosu od 47.797,15 kn, računalne usluge u iznosu od 20.778,09 kn i na ostale usluge (registracija vozila u vlasništvu općine) u iznosu od 17.181,76 kn

 Ostali nespomenuti rashodi poslovanja

Udio nespomenutih rashoda u rashodima poslovanja iznosi 0,45 %. Ostali nespomenuti rashodi poslovanja ostvareni su u iznosu od 17.181,76 kn, a odnose se na:

• Naknade za rad predstavničkih tijela (naknada predsjednik Općinskog vijeća) ostvareni u iznosu od 4.594,02 kn,

• Premija osiguranja u iznosu od 3.882,12 kn odnosi se na osiguranje službenih vozila u vlasništvu općine,

• Reprezentacija ostvarena u iznosu od 6.014,20 kn,

• Članarine Hrvatska zajednica općina ostvareno u iznosu od 531,52 kn

• Pristojbe i naknade ostvareno u iznosu od 1.474,75 odnosi se na javnobilježničke usluge

• Ostali nespomenuti rashodi poslovanja ostvareno u iznosu od 685,15 kn, odnosi se na nabavku vijenaca za smrtne slučajeve u iznosu od 350,00 kn i na korištenje certifikata Fine u iznosu od 415,78 kn

 Financijski rashodi

Udio financijskih rashoda u rashodima poslovanja iznosi 1,10 %. Financijski rashodi ostvareni su u iznosu od 42.496,60 kn, a odnose se na:

• Kamate za primljene zajmove od tuzemnih banaka i ostalih institucija izvan javnog sektora - odnosi se na kamate za dugoročne kredite u iznosu od 26.901,71 kn

• Ostali financijski rashodi u iznosu od 15.594,89 kn, a odnosi se na:

- bankarske usluge ostvarene su u iznosu od 14.144,35 kn

- zatezne kamate u iznosu od 3,88 kn i

- ostali nespomenuti financijski rashodi u iznosu od 1.446,66 kn

 Subvencije

Udio subvencija u rashodima poslovanja iznosi 0,68 %. Rashodi za subvencije ostvareni su u iznosu od 25.995,00 kn i odnose se na:

• Subvencije poljoprivrednicima – 25.995,00 kn (odnosi se na sufinanciranje osjemenjivanja goveda, uzgoj ovaca i krmača i na sufinancirane nabavke poljop.mehanizacije)

 Pomoći dane u inozemstvo i unutar općeg proračuna

Odnosi se na sufinanciranje plaće komunalnog redara u iznosu od 5.786,89 kn i na sufinanciranje TZ Kupa u iznosu od 12.500,00 kn

 Naknade građanima i kućanstvima

Udio troškova naknade građanima i kućanstvima u rashodima poslovanja iznosi 1,50 %. Rashodi za naknade građanima i kućanstvima ostvareni su u iznosu od 57.618,00 kn i odnose se na:

• Naknade građanima i kućanstvima iz proračuna ostvarene su u iznosu od 14.718,00 kn, a odnosi se na:

- sufinanciranja vrtića i dadiljanja – 11.718,00 kn

- pomoć izbjeglicama iz Ukrajine – 3.000,00 kn

• Naknade građanima i kućanstvima u naravi ostvarene su u iznosu od 42.900,00 kn, a odnosi se na:

- Prijevoz učenika Pš Kamanje – 37.500,00 kn,

- sufinanciranja aktivnosti PŠ Kamanje (škola u prirodi) – 4.400,00 kn i pomoć kod maturalnog izleta (2 učenice) u iznosu od 1.000,00 kn

 Ostali rashodi

Ostali rashodi čine udio od 0,78 % u rashodima poslovanja. Ostvareni su u iznosu od 30.057,15 kn, a odnose se na:

• Tekuće donacije u novcu u iznosu od 30.057,15 kn

Obrazloženje Polugodišnje izvršenja Proračuna Općine Kamanje za 2022. dano je na raspravu.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeći**

**ODLUKA o polugodišnjem izvršenju Proračuna Općine Kamanje za 2022.g.**

Odluka o polugodišnjem izvršenju Proračuna Općine Kamanje za 2022. godinu prilaže se ovom Zapisniku**.**

Prelazi se na sljedeću točku.

**Ad5) Odluka o prihvaćanju Izvješća o radu načelnika za razdoblje od 01.01. – 31.12.2021. godine**

Općinski načelnik podnio je Izvješće o radu načelnika za razdoblje od 01.01.2022.-31.12.2022. Izvješće se podnosi temeljem članka 45. stavak 1. Statuta Općine Kamanje („Glasnik Općine Kamanje“ br. 01/21) prema kojem je načelnik dužan dva puta godišnje podnositi izvješće o svom radu.

Statutom Općine Kamanje utvrđeno je da je općinski načelnik nositelj izvršne vlasti i da ima jednog zamjenika, koji u našem slučaju svoju dužnost obnaša volonterski, te da sukladno Zakonu o lokalnoj i područnoj (regionalnoj) samoupravi načelnik obavlja izvršne poslove lokalne samouprave utvrđene zakonom.

U izvještajnom razdoblju načelnik Općine Kamanje uredno je obavljao sve izvršne poslove koji su mu povjereni zakonom. U izvještajnom razdoblju ostvarena je otvorena, dobra, iskrena i kontinuirana suradnja sa vijećnicima Općine Kamanje, zaposlenicima u Jedinstvenom upravnom odjelu Općine Kamanje, sa ovlaštenim osobama na razini Županije, gradova, općina, posebno sa predstavnicima resornih ministarstava, te sredstvima javnog priopćavanja.

Izvješće je dano na raspravu.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći Z A K LJ U Č A K**

**o prihvaćanju Izvješća o radu Općinskog načelnika**

**za razdoblje od 01.01. – 31.12.2022. godine**

Članak 1.

Prihvaća se izvješće o radu Općinskog načelnika za 2022. godinu, KLASA: 022-05/21-01/02, UR.BROJ: 2133-18-01-22-06 od dana 18.07.2022. godine

Članak 2.

Izvješće o radu Općinskog načelnika za razdoblje 01.01.222. do 30.06.2022. godinu iz članka 1. sastavni je dio ovog Zaključka.

Članak 3.

Ovaj Zaključak stupa na snagu osam dana nakon objave u „Glasniku Općine Kamanje“.

Prelazi se na sljedeću točku.

**Ad6) Prijedlog II. Izmjena i dopuna Proračuna Općine Kamanje**

Općinsko vijeće Općine Kamanje na 4. sjednici održanoj dana 03.12.2021. godine usvojilo je Proračun Općine Kamanje za 2022. godinu s projekcijom za 2023. i 2024. godinu („Glasnik općine Kamanje“ 06/21).

Temeljem odredbi članaka 42., 45. i 164. Zakona o proračunu (Narodne novine 144/21) i članka 23. Statuta Općine Kamanje („Glasnik Općine Kamanje“ 01/21 ) Općinsko vijeće Općine Kamanje, na svojoj 6. sjednici održanoj dana 31. svibnja 2022. godine usvojilo je I. Izmjene i dopune Proračuna Općine Kamanje.

Sukladno članku 10. Zakona o proračunu («Narodne novine» broj 144/21), proračun mora biti uravnotežen što znači da svi rashodi i izdaci moraju biti podmireni prihodima i primicima. Ako se tijekom godine, zbog izvanrednih okolnosti povećaju rashodi i izdaci odnosno smanje prihodi i primici, proračun se mora uravnotežiti. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

II: Izmjene i dopune Proračuna Općine Kamanje odnose se na: Aktivnost A100105 Javni radovi - povećanje rashoda u iznosu od 23.000,00 kn iz razloga zapošljavanja još jedne osobe u programu javnih radova.

Uvedena je nova Aktivnost A100113 Usluga ukopa pokojnika te su planirana sredstva u iznosu od 12.000,00 kn za uslugu koju obavlja Komunalno poduzeće Netretić.

Na Aktivnosti: A100203 Provedba projekta pametna Općina Kamanje smanjeni su rashodi u iznosu od 250.000,00 kn iz razloga jer nije odobren projekat od strane Fonda za zaštitu okoliša.

Dodana je nova Aktivnost: Rekonstrukcija sportsko rekreacijske infrastrukture u funkciji turizma te su predviđena sredstva u iznosu od 350.000,00 kn.

Aktivnost A100703 Nabava udžbenika povećana je za 5.000,00 kn, dok je na Aktivnosti A 101002 Opremanje novorođenčadi umanjena stavka za 10.000,00 kn.

Na Aktivnosti A101203 Opremanje javne zgrade za potrebe doma kulture umanjena su sredstva za 160.000,00 kn.

Sredstva predviđena na tekućem projektu T101304 Održavanje javnih površina i grobalja te objekata na groblju u iznosu od 200.000,00 kn prebačena su na kapitalni projekt K101302 Rekonstrukcija potpornog zida na groblju u Reštovu.

U ovim Izmjenama otvara se i nova Aktivnost: Stipendiranje.

Daje se na raspravu ova točka dnevnog reda.

Načelnik je obrazložio natječaj „Aktivni turizam“ na koji se imamo namjeru javiti. Tu postoji mogućnost izgradnje nečega što će biti spoj turizma i sporta i prijedlog je da se ide u preuređenje igrališta kod škole na način da se asfalt zamijeni podlogom za sportske terene, da se taj teren osvijetli LED rasvjetom, da se ograda zamijeni „živom ogradom“, da se stavi punionica za električne bicikle, a igralište da se prilagodi da bude za rukomet, košarku i odbojku. Biti će prilagođeno i za invalide i osobe sa posebnim potrebama. Time bi dobili adekvatno novo igralište koje se 100% financira iz sredstava EU. Zimi na tom prostoru postavilo bi se klizalište .Najmanja svota koja se po tom natječaju daje je 7.000.000,00 kn. Gosp Maršić pitao je da li postoji mogućnost i projektiranja parkirališta na što je načelnik odgovorio da se iz tog projekta ne može financirati otkup zemljišta. Vlasnici zemljišta su voljni prodati parcelu Općini, ali mi trenutno za to nemamo sredstva. Razgovaramo sa ravnateljicom škole da se taj problem riješi. Mi bi trebali iznaći sredstva za otkup zemljišta, a onda sa Županijom izgraditi parking. Vizija je da cijeli centar bude javan, odnosno da se otkupe sve parcele koje se nalaze u centru, uključujući i prostor za parking, objekat Mladena Čuliga, zgrada u kojoj je trgovina, pošta…, ali trenutno ne postoje sredstva za takav pothvat.

Gosp. Maršić predlaže da se u ove Izmjene i dopune Proračuna uvrsti i nerazvrstana cesta prema industrijskoj zoni „Kamenolom“ s čime su se Vijećnici složili.

Prelazi se na glasanje.

Utvrđuje se da je ova točka dnevnog reda usvojena je JEDNOGLASNO sa 5 glasova ZA.

**Utvrđuje se da je donesena sljedeća ODLUKA**

**o II. Izmjenama i dopunama Proračuna Općine Kamanje za 2022. godinu**

Odluka o II. Izmjenama i dopunama Proračuna Općine Kamanje za 2022.g. prilaže se uz ovaj Zapisnik.

**Ad7) Prijedlog zaključka o organizaciji manifestacije Dani Općine Kamanje za 2022. godinu**

Daje se na raspravu ova točka dnevnog reda.

Prijedlog Zaključka obrazložio je načelnik. Manifestacija Festival DOK ove godine održati će se u razdoblju od 09.09. – 11.09.2022. godine, a vezan je uz tradicionalno kamanjsko proštenje. Događanja su predviđena kao i prošle godine s time da sam broj izvođača je smanjen kako bi se smanjili troškovi. Cijena svih troškova predviđena je na 112.000,00 kn s time da očekujemo i prihode od iznajmljivanja javnih površina, odobrena su nam sredstava od Županije. Naravno da će velike koristi od ovog Festivala imati i naše udruge. U budućnosti namjera je taj Festival dati na upravljanje TZP Kupa, ali to još nije moguće jer još nemaju ljudskih kapaciteta. Prednost ove naše manifestacije nad ostalima je ta što tu zarade udruge, a ne privatna poduzeća. Gđica. Novosel obratila se pohvalama oko organizacije Festivala DOK i komentirala kako se vidi da je program na nižoj razini, ali svejedno je i dalje atraktivno.

Načelnik je obrazložio da možemo dovesti neki provikani i skupi band, ali taj bend neće dovesti toliko više ljudi da će to biti isplativo. Ono što je nama cilj da dovodimo ljude iz naše Županije i da programi budu raznovrsni, za sve ukuse. I dalje će biti organiziran grah za bicikliste, majice za sudionike.

Gosp. Maršić pitao je da li se raspravljalo o nastupima i tko odlučuje o tome tko će nastupati, na kojem nivou se to pripremalo. Načelnik smatra da vijećnici ne trebaju odlučivati o tome tko će nastupati, koje budu predstave, već koliko dana manifestacija traje, koliko košta i koji je smjer. Imamo i sastanak sa udrugama s kojima se dogovara raspored kada koja od njih ima obaveze i koje su to obaveze. Taj obrazac je svake godine isti i ne mijenjamo ga. Gosp. Maršić smatra da ne bi htio da događanja „zagluše“ tradicionalno proštenje. Načelnik smatra da je proštenje vjerski događaj koji mi podupiremo u organizaciji i mise i šatora i opreme i dajemo se na raspolaganje župniku što god mu treba i ne zaglušujemo to događanje sa drugim događanjima.

Vijećnici su raspravljali i o mogućnosti da se organizacija prepusti nekom privatnom organizatoru, ali su isto tako zaključili da se taj način nije pokazao najbolji. Gosp. Lukunić predložio je da iduće godine počnemo o organizaciji Festivala malo ranije raspravljati, ne u smislu koncepcije već da se izvidi gdje se što kvalitetnije može napraviti.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO sa 5 glasova ZA.

**Utvrđuje se da je donesena sljedeća ODLUKA**

**o održavanju manifestacije Dani Općine Kamanje za 2022. godinu**

1. Manifestacija Dani Općine Kamanje održati će se dana:

 petak: 09. rujna 2022. godine

 subota: 10. rujna 2022. godine

 nedjelja: 11. rujna 2022. godine

2. Pokrovitelj manifestacije biti će Općina Kamanje.

3. Općina Kamanje uključiti će se u organizaciju događanja u petak (09. rujna 2022. godine), organizacijom svečane sjednice Općinskog vijeća. Ostala dva dana u subotu (10. rujna 2022. godine) i nedjelju (11. rujna 2022. godine) Općina Kamanje biti će suorganizator odnosno pokrovitelj i infrastrukturna podrška.

4. Općina Kamanje iz svog Proračuna, Program: 1012 Promicanje kulture, Aktivnost: A101202 Organizacija

manifestacija financirati će:

• Troškove organizacije Svečane sjednice

• Nastupe izvođača te troškove vezane uz nastupe (npr. ZAMP)

• Organizaciju sadržaja za djecu: mađioničarske predstave, kreativne radionice, kazališne predstave

• Troškove najama šatora, troškove osiguranja

5. Udruge DVD Kamanje, NK Vrlovka, Društvo umirovljenika Kamanje i KUD Kamanje će prema svojim Programima upotpuniti manifestaciju u čemu će im Općina Kamanje biti infrastrukturna (Udruge će koristiti šator, usluge osiguranja ljudi i imovine…) i financijska podrška (npr. troškovi ZAMP-a za angažirane izvođače)

6. Glavne manifestacije Dana Općine Kamanje održavati će se na trgu kod župne crkve Imena Marijinog u Kamanju te na parkiralištu kod zgrade Općine Kamanje.

7. U svrhu obogaćivanja gastronomske ponude (pečenje plodina i prodaju hrane) Općine Kamanje odredit će lokacije na javnim površinama Općine Kamanje i privatnim površinama i to:

- Parkiralište na trgu kod crkve Imena Marijina (oglasna ploča), k.č.br. 2558/2 k.o. Brlog Ozaljski

- Vatrogasni dom Kamanje (stepenice), k.č.br. 1238/2 k.o. Brlog Ozaljski

- Privatni posjed, k.č.br. 1074/2 k.o. Brlog Ozaljski

- Privatni posjed, k.č.br. 1238/5 k.o. Brlog Ozaljski

- Privatni posjed k.č.br. 1255/2 k.o. Brlog Ozaljski

- Privatni posjed k.č.br. 1198/8 k.o. Brlog Ozaljski

- Privatni posjed k.č.br. 1198/12 k.o. Brlog Ozaljski

8. U svrhu održavanja manifestacije na otvorenom, dopuštena najviša emisijska razina buke do LA,eq,T=60min=95dB(A), se odobrava za vremensko razdoblje od 21.00 do 00.00 sati.

9. Nadzor za provedbu iz točke 5. ovog Zaključka provoditi će nadležna općinska tijela i Državni inspektorat.

10. Ovaj Zaključak stupa na snagu danom donošenja, a objaviti će se u „Glasniku Općine Kamanje“, na oglasnim pločama Općine Kamanje te na web stranici Općine Kamanje.

Prelazi se na sljedeću točku.

**Ad8) Prijedlog Izmjena i dopuna Godišnjeg plana davanja koncesije za 2022. godinu**

Općinsko vijeće Općine Kamanje na svojoj 4. sjednici održanoj dana 03.12.2021. godine, usvojilo je Godišnji plan davanja koncesije. Vezano uz Odluku o komunalnim djelatnostima na području Općine Kamanje, nužno je uskladiti Godišnji plan davanja koncesija te se predlaže da se u plan uvrsti koncesija za obavljanje djelatnosti održavanja javne rasvjete na području općine Kamanje.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 4 glasova ZA.

**Utvrđuje se da su donesene sljedeće**

**Izmjene i dopune Godišnjeg plana davanja koncesije za 2022. godinu**

Članak 1.

Sukladno godišnjem planu davanja koncesije za 2022. godinu (Glasnik Općine Kamanje br. 06/21) mijenja se članak 3. koji sada glasi:

U 2022. g planiraju se raspisati 1 koncesija i to:

• Koncesija za obavljanje komunalne djelatnosti održavanja javne rasvjete na području Općine Kamanje

Pravna osnova za davanje koncesije: Zakon o koncesijama (69/17 i 107/20) i Odluka o komunalnim djelatnostima na području Općine Kamanje ("Glasnik općine Kamanje" br. 02/22).

Vrijeme na koje će se koncesija dati: 5 godina

Članak 2.

Ove Izmjene i dopune godišnjeg plana davanja koncesija za 2022. godinu stupaju na snagu osmoga dana od dana objave u „Glasniku općine Kamanje“.

Prelazi se na sljedeću točku.

**Ad9) Prijedlog Izmjena i dopuna Srednjoročnog (trogodišnjeg) plana davanja koncesija u razdoblju od 2022. do 2025. godine**

Općinsko vijeće općine Kamanje, na svojoj 20. sjednici održanoj dana 29.05.2020. godine usvojilo je Srednjoročni (trogodišnji) plan davanja koncesija na području Općine Kamanje za razdoblje od 2020. do 2023.godine. Izmjene se odnose na djelatnost održavanja javne rasvjete za koje će se dodijeliti koncesija, dok će se komunalna djelatnost dimnjačarskih usluga povjeriti drugoj jedinici lokalne samouprave te će se ovaj plan odnositi na razdoblja 2022. – 2025.g.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Srednjoročni (trogodišnjeg) plana davanja koncesija u razdoblju od 2022. do 2025. godine**

Članak 1**.**

Srednjoročnim (trogodišnjim) planom davanja koncesija u razdoblju od 2022. do 2025. godine planiraju se dati slijedeće koncesije:

1. Koncesija za obavljanje komunalne djelatnosti održavanja javne rasvjete na području Općine Kamanje

- planirani broj koncesija: 1 koncesija

- rok na koji se koncesija planira dati: 5 godina

- procijenjena godišnja naknada: 1,00 kuna

- planirani rashodi od koncesije utvrđuju se u visini troškova pripreme i provedbe postupka za davanje koncesije

- pravna osnova za davanje koncesije:

• Zakon o komunalnom gospodarstvu ("Narodne novine" broj 68/18, 110/18 i 32/20),

• Zakon o koncesijama ("Narodne novine" broj 69/17),

• Odluka o komunalnim djelatnostima na području Općine Kamanje ("Glasnik Općine Kamanje“ br. 02/22),

• Godišnji plan davanja koncesija na području Općine Kamanje za 2022. godinu ("Glasnik Općine Kamanje“ br. 06/21 i 03/22).

Članak 2.

Plan iz članka 1. ove Odluke dostaviti će se Ministarstvu nadležnom za financije.

Članak 3.

Danom stupanja na snagu ovog Plana prestaje važiti Srednjoročni (trogodišnji) plan davanja koncesija na području Općine Kamanje za razdoblje od 2020. do 2023. godine („Glasnik općine Kamanje“ 03/20).

Članak 4.

Ovaj Srednjoročni (trogodišnji) plan davanja koncesija na području Općine Kamanje za razdoblje od 2022. do 2025. godine stupa na snagu osmog dana od dana objave u „Glasniku Općine Kamanje“.

Prelazi se na sljedeću točku.

**Ad10) Prijedlog Odluke o provedbi posebnih mjera sprječavanja odbacivanja otpada na području Općine Kamanje**

Sukladno članku 113. Zakona o gospodarenju otpadom (Narodne novine, broj 84/21) predstavničko tijelo jedinice lokalne samouprave donosi odluku o sprječavanju odbacivanja otpada koja sadrži mjere sprječavanja protuzakonitog

odbacivanja otpada i mjere uklanjanja protuzakonito odbačenog otpada, uključujući i kad je to primjenjivo, mjere uklanjanja naplavljenog morskog otpada. Mjere uključuju evidentiranje lokacija protuzakonito odbačenog otpada te uspostavu sustava zaprimanja obavijesti o odbačenom otpadu.

Daje se na raspravu ova točka dnevnog reda.

Načelnik je spomenuo da na nekoliko „kritičnih“ lokacija imamo postavljene certificirane kamere te možemo na neki način kontrolirati nepropisno odlaganje otpada. Kamere su certificirane i snimke su sudski pravovaljane.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

**O D L U K A**

**o provedbi posebnih mjera sprječavanja odbacivanja otpada na području Općine Kamanje**

Članak 1.

Ovom Odlukom određuju se posebne mjere sprječavanja odbacivanja otpada na lokacijama na kojima je u više navrata utvrđeno nepropisno odbacivanje otpada, a naročito se utvrđuje:

• redoslijed sanacije

• rokovi i način izvršenja

• izvori i način financiranja

• način vršenja poslova evidencije i sanacije lokacija

• uspostava sustava za zaprimanje obavijesti o nepropisno odbačenom otpadu

• postavljanje znakova upozorenja o zabrani odbacivanja otpada na lokacijama Općine Kamanje za koje komunalno redarstvo utvrdi da na njima postoji opasnost za odbacivanje otpada,

• provođenje stalnog terenskog nadzora od strane komunalnog redara radi utvrđivanja postojanja nepropisno odbačenog otpada,

• uspostava sustava evidentiranja lokacija nepropisno odbačenog otpada na području Općine Kamanje

Članak 2.

Nepropisno odbačenim otpadom, u smislu ove Odluke, smatra se otpad koji nije odložen u skladu s odlukama Općine Kamanje i drugim pozitivnim propisima, na propisani način u spremnike ili druga propisana mjesta, već je jednostavno odbačen u okoliš.

Članak 3.

Općina Kamanje uspostaviti će sustav za zaprimanje obavijesti o nepropisno odbačenom otpadu.

 Obavijesti o nepropisno odbačenom otpadu moći će se dostavljati na slijedeći način:

• osobno predajom pisane prijave u pisarnici Općine ili putem pošte na adresu Općine

• putem elektronske pošte na adresu komunalni.redar@opcina-zakanje.hr

• putem telefona 047 642 288

• osobno u uredu komunalnog redara, Kamanje 106

• putem internetske aplikacije Ministarstva zaštite okoliša ELOO

Članak 4.

Radi provedbe mjera iz članka 1. ove Odluke komunalni redar rješenjem naređuje vlasniku, odnosno posjedniku nekretnine, ako vlasnik nije poznat, na kojem je nepropisno odložen otpad, uklanjanje tog otpada, odnosno osobi koja sukladno posebnom propisu upravlja određenim područjem (dobrom), ako je otpad odložen na tom području (dobru).

Rješenjem iz stavka 1. ovoga članka određuje se: lokacija odbačenog otpada, procijenjena količina otpada, obveznik uklanjanja otpada, te obveza uklanjanja otpada predajom ovlaštenoj osobi za gospodarenje tom vrstom otpada u roku koji ne može biti duži od 30 dana od dana zaprimanja rješenja.

 Ako komunalni redar utvrdi postojanje opravdane sumnje da je otpad nepropisno odložen na nekretnini, a obveznik uklanjanja ne dopušta pristup radi utvrđivanja činjeničnog stanja u svezi odbačenog otpada, komunalni redar ovlašten je zatražiti nalog suda i asistenciju službenika ministarstva nadležnog za unutarnje poslove radi pristupa nekretnini u svrhu utvrđivanja činjenica.

 Protiv rješenja iz stavka 1. ovog članka može se izjaviti žalba nadležnom Upravnom odjelu za prostorno uređenje, graditeljstvo i zaštitu okoliša Karlovačke županije.

Ako se obveznik uklanjanja otpada ne može utvrditi ili ako komunalni redar utvrdi da obveza utvrđena stavkom 1. ovog članka nije izvršena u određenom roku, Općina Kamanje je dužna u svojem trošku osigurati uklanjanje tog otpada predajom ovlaštenoj osobi za gospodarenje tom vrstom otpada.

Općina Kamanje ima pravo na naknadu troškova uklanjanja otpada od obveznika uklanjanja otpada ako je on poznat.

Mjere i postupci za uklanjanje nepropisno odloženog otpada na javnim površinama kojima upravlja Općina Kamanje ili na drugim nekretninama u vlasništvu Općine Kamanje, propisani su Odlukom o komunalnom redu.

Članak 5.

Općina Kamanje je dužna, sukladno zakonu, podatke utvrđene rješenjem iz članka 4. ove Odluke, mjesečno unositi u mrežnu aplikaciju sustava evidentiranja lokacija odbačenog otpada koju vodi Agencija za zaštitu okoliša.

Ukoliko je u prethodnoj kalendarskoj godini na području Općine Kamanje uklonjen nepropisno odbačeni otpad suglasno ovoj Odluci ili Odluci o komunalnom redu, načelnik je dužan do 31.ožujka tekuće godine, za prethodnu kalendarsku godinu, podnijeti izvješće Općinskom vijeću o lokacijama i količini nepropisno odbačenog otpada i svim troškovima uklanjanja odbačenog otpada.

Članak 6.

U svrhu sprječavanja daljnjeg odbacivanja otpada na sanirane površine vršit će se:

• učestala kontrola lokacija od strane komunalnog redara,

• postava ploča o zabrani odlaganja otpada,

• po potrebi ograđivanje površina fizičkim barijerama

• periodične akcije uklanjanja nepropisno odbačenog otpada,

• informiranje javnosti putem medija.

Članak 7.

Novčanom kaznom od 10.000,00 kuna kazniti će se za prekršaj pravna osoba za koju se rješenjem komunalnog redara, iz članka 4. Ove Odluke, utvrdi da je obveznik uklanjanja nepropisno odloženog otpada u okoliš.

 Novčanom kaznom od 1.000,00 kuna kazniti će s odgovorna osoba u pravnoj osobi koja počini prekršaj iz stavka 1. Ovog članka.

Novčanom kaznom od 2.000,00 kuna kazniti će se za prekršaj fizička osoba za koju se rješenjem komunalnog redara, iz članka 4. ove Odluke, utvrdi da je obveznik uklanjanja nepropisno odloženog otpada u okoliš.

Članak 8.

U obavljanju nadzora komunalni redar je ovlašten:

- naplatiti novčanu kaznu na mjestu počinjenja prekršaja za pravnu osobu u iznosu od 5.000,00 Kn i za fizičku osobu u iznosu od 1.000,00 Kn za prekršaj propisan ovom Odlukom,

- izdati obavezni prekršajni nalog i izreći novčanu kaznu,

- pokrenuti prekršajni postupak.

Članak 9.

Ova Odluka stupa na snagu osmog dana od dana objave u „Glasniku Općine Kamanje” a objavit će se i na mrežnoj stranici Općine Kamanje te dostaviti Ministarstvu zaštite okoliša na znanje.

Prelazi se na sljedeću točku.

**Ad11) Zaključak o davanju suglasnosti za upis djece u Dječji vrtić Kamanje za pedagošku 2022./2023. godinu**

Sukladno Zakonu o predškolskom odgoju i obrazovanju, Općinsko vijeće daje suglasnost Upravnom vijeću za upis i djece u dječji vrtić: Predlaže se da se da suglasnost za upis 12-ero djece u pedagoškoj godini 2022/2023. te bi ukupni broj djece u vrtiću bio 38-ero djece od čega 22 u predškolskoj skupini, a 16 u jasličkoj skupini.

Daje se na raspravu ova točka dnevnog reda.

Gosp. Maršić je pitao da li je to povećanje broja djece u vrtiću u odnosu na prethodnu godinu, na što je načelnik odgovorio da se radi ove godine o povećanju, dok predviđamo da će iduće godine biti manje djece.

Također je dan prijedlog da se donesu izmjene Pravilnika o upisu u dječji vrtić kojim bi se definirala mogućnost raspisivanja natječaja više puta kroz godinu ukoliko se kroz godinu oslobodila mjesta u vrtiću. Vijećnici su se složili s navedenim.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesen sljedeći**

**Zaključak o davanju suglasnosti za upis djece u Dječji vrtić Kamanje za pedagošku 2022./2023. godinu**

Članak 1.

Daje se suglasnost za upis 12-ero djece u Dječji vrtić Kamanje prema Odluci Upravnog vijeća o prijedlogu upisa djece od 31.05.2022. godine prema kojoj bi u pedagoškoj 2022./2023. godini s područja Općine Kamanje ukupno bilo upisano 38-ero djece od čega 22 u predškolskoj skupini, a 16 u jasličkoj skupini.

Članak 2.

Ovaj Zaključak stupa na snagu prvi dan od dana objave u „Glasniku Općine Kamanje“.

Prelazi se na sljedeću točku.

**Ad12) Odluka o poništenju Odluke o raspisivanju izbora za članove vijeća mjesnih odbora na području Općine Kamanje**

Općinsko vijeće Općine Kamanje na 6. sjednici održanoj 31.05.2022. godine usvojilo je Odluku o raspisivanju izbora za članove vijeća mjesnih odbora na području Općine Kamanje sa datumom održavanja 03. srpnja 2022. S obzirom da nije bilo mogućnosti sprovesti izbornu proceduru predlaže se da se raspiše odluka sa novim datumom održavanja izbora.

Daje se na raspravu ova točka dnevnog reda.

Nitko se nije javio za raspravu.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

**Odluka o poništenju Odluke o raspisivanju izbora za članove vijeća mjesnih odbora na području Općine Kamanje**

Članak 1.

Poništava se Odluka o raspisivanju izbora za članove vijeća mjesnih odbora na području Općine Kamanje (Glasnik Općine Kamanje br. 02/22), koju je Općinsko vijeće Općine Kamanje donijelo na svojo 6. sjednici održanoj dana 31.05.2022. godine.

Članak 2.

 Ova Odluka stupa na snagu osam (8) dana od dana objave u «Glasniku Općine Kamanje», na oglasnoj ploči Općine Kamanje i na web stranici Općine Kamanje.

Prelazi se na sljedeću točku.

**Ad13) Odluka o raspisivanju izbora za članove vijeća mjesnih odbora na području Općine Kamanje**

Člankom 61.a st. 2) Zakona o lokalnoj i područnoj (regionalnoj) samoupravi (''Narodne novine'' br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispr., 123/17, 98/19, 144/20) propisano je da je jedinica lokalne samouprave, koja ima osnovane mjesne odbore, dužna provoditi izbore za članove vijeća mjesnih odbora. Izbore za članove vijeća mjesnih odbora raspisuje predstavničko tijelo. Člankom 61. ZLPS propisano je da su tijela mjesnog odbora vijeće mjesnog odbora i predsjednik vijeća mjesnog odbora. Člankom 61. Zakona o lokalnoj i područnoj (regionalnoj) samoupravi (NN 33/01, 60/01,129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) propisano je da su tijela mjesnog odbora vijeće mjesnog odbora i predsjednik vijeća mjesnog odbora. Vijeće mjesnog odbora biraju građani s područja mjesnog odbora koji imaju biračko pravo.Za člana vijeća mjesnog odbora može biti biran građanin koji ima biračko pravo i prebivalište na području mjesnog odbora čije se vijeće bira. Članovi vijeća mjesnog odbora biraju se na neposrednim izborima, tajnim glasovanjem, razmjernim izbornim sustavom. Postupak izbora članova vijeća mjesnog odbora uređuje predstavničko tijelo općim aktom, odgovarajućom primjenom odredaba zakona kojim se uređuje izbor članova predstavničkih tijela jedinica lokalne samouprave. Mandat članova vijeća mjesnog odbora traje četiri godine. Člankom 78. Zakona o lokalnim izborima (NN 144/2012, 121/2016, 98/2019, 42/2020, 144/2020, 37/2021) propisani su slučajevi nespojivosti obavljanja dužnosti za člana predstavničkog tijela, među ostalim propisano je da član predstavničkog tijela Općine ne može istovremeno biti pročelnik, službenik i namještenik u upravnom odjelu ili službi iste jedinice, član upravnih tijela trgovačkih društava u vlasništvu jedinice ili u kojima jedinica ima većinski paket dionica ili udjela te ravnatelj ustanove ili druge neprofitne pravne osobe kojoj je jedinica osnivač. Član predstavničkog tijela jedinice lokalne samouprave ne može istovremeno biti općinski načelnik i gradonačelnik, odnosno njihov zamjenik. Gđa. Matešić Štajcer je kazala kako se zakonski raspisuju izbori za vijeće mjesnih odbora na području Općine Kamanje. Izbori za članove vijeća mjesnih odbora raspisuju se za 23.10.2022. godine. Biračko mjesto određuje se jedno i to zgrada Općine Kamanje.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

**O D L U K U**

**o raspisivanju izbora za članove vijeća mjesnih odbora**

**na području Općine Kamanje**

Članak 1.

Ovom Odlukom određuje se dan raspisivanja izbora za Vijeća Mjesnih odbora na području općine Kamanje, izborna mjesta te vrijeme izbora i to:

1. Vijeće Mjesnog odbora Kamanje 7 članova
2. Vijeće Mjesno odbora Orljakovo 5 članova
3. Vijeće Mjesnog odbora Reštovo 5 članova
4. Vijeće Mjesnog odbora Brlog Ozaljski 5 članova

Članak 2.

Izbori za članove vijeća mjesnih odbora raspisuju se za dan **23. listopada 2022. godine**.

Članak 3.

Određuju se biračka mjesta kako slijedi:

* **Biračko mjesto br. 1** **Zgrada Općine Kamanje**

– za područje MO Kamanje (naselja: Kamanje, Mali Vrh Kamanjski, Preseka

 Ozaljska, Veliki Vrh Kamanjski),

– za područje MO Orljakovo (naselje Orljakovo),

– za područje MO Reštovo (naselje: Reštovo),

– za područje MO Brlog Ozaljski (naselje Brlog Ozaljski).

Članak 4.

Vrijeme održavanja izbora biti će od 8:00 do 12:00 sati.

Članak 5.

Izborno povjerenstvo donijet će Obvezne upute o redoslijedu izbornih radnji i tijeku rokova te Obvezne upute o obrascima za provedbu izbora za članove vijeća Mjesnih odbora na području općine Kamanje.

Članak 6.

 Ova Odluka stupa na snagu osam (8) dana od dana objave u «Glasniku Općine Kamanje».

Prelazi se na sljedeću točku.

**Ad14) Donošenje Odluke o dodjeli Zahvalnice DVD-u Kamanje povodom 90-te obljetnice postojanja Društva**

Načelnik je predložio da se Dobrovoljnom vatrogasnom društvu Kamanje dodjeli zahvalnica za 90. obljetnicu postojanja društva, za humanitarni rad.

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO, sa 5 glasova ZA.

**Utvrđuje se da je donesena sljedeća**

**ODLUKA**

**o dodjeli Zahvalnice DVD-u Kamanje povodom 90-te obljetnice postojanja Društva**

Članak 1.

Zahvalnica Općine Kamanje u 2022. godini dodjeljuje se Dobrovoljnom vatrogasnom društvu povodom 90-te obljetnice postojanja društva Kamanje za trajni i neizbrisiv doprinos, razvoju dobrovoljnog vatrogastva na području općine Kamanje.

Članak 2.

Zahvalnica Općine Kamanje dodjeljuje se na Svečanoj sjednici Općinskog vijeća Općine Kamanje povodom Dana Općine Kamanje dana 09. rujna 2022.g.

Članak 3.

Ova Odluka objaviti će se u „Glasniku općine Kamanje“

Predsjednik Općinskog vijeća zahvalio je prisutnima te zaključio sjednicu u 22:05 sati.

**Zapisničar: Predsjednik Općinskog vijeća:**

Anita Matešić Štajcer Ivan Lukunić